22:41 זק לאווין או וינס קרטר? בעצם, למה לא שניהם?
17:42הפועל תל אביב נקנסה ב-30 אלף ₪ בעקבות התנהגות בלתי ספורטיבית של אוהדיה במשחק מול נס ציונה ומכבי תל אביב בגביע.
13:13ההתאחדות לכדורגל, באמצעות התובע עו"ד ניר רשף, הגישה הבוקר בקשה לנשיאות בית הדין העליון לקיים דיון נוסף, עקרוני, בהרכב מורחב, בהחלטת בית הדין העליון להתערב בסדר ריצוי העונשים כפי שהדבר בא לביטוי במקרה מכבי חיפה. כזכור, מכבי חיפה אירחה אמש את מ.ס. אשדוד בבלומפילד במקום את הדרבי החיפאי, כפי שנקבע בתחילה בהתאם לעונש הרדיוס שנגזר עליה.
13:02 "בחודשיים האחרונים היינו בכושר פנטסטי" אמר גיא גודס במסיבת העיתונאים לקראת חצאי גמר גביע המדינה בכדורסל שיתקיימו מחר, "אחרי ריאל מדריד הייתה לנו ירידה קטנה, זה טבעי, אי אפשר להיות באותה רמה ב-80 משחקים. אני מקווה שהירידה באה בזמן ועכשיו זה שבוע משמעותי ומאוד אינטנסיבי, החבר'ה מודעים לכך". דגן יבזורי, קפטן מכבי חיפה שתפגוש מחר את הצהובים, אמר: "נבוא לעשות מה שאנחנו יודעים. המשחק האחרון נגד מכבי תל אביב היה די שקול, וננסה לעשות זאת שוב".
יותם הלפרין, קפטן הפועל ירושלים שבאולמה הביתי יתקיימו המשחקים, אמר לקראת המפגש מול הפועל אילת: "יש לנו קבוצה מספיק מנוסה כדי לעמוד באחת המטרות שלנו שהיא העפלה לגמר. אנחנו מוכנים לזה". מאמן אילת, דן שמיר, שקבוצתו כבר ניצחה את ירושלים בארנה, אמר: "מצאנו את הדרך שלנו וגם כשאנחנו מפסידים אנחנו משחקים כדורסל טוב".
12:59איגוד הג'ודו האירופי הודיע כי בשל מחלוקות מול המארגנים, אליפות היבשת בעוד חודשייים לא תתקיים בגלזגו, וכעת פועלים למצוא אכסניה חלופית. ישראל היא אחת המועמדות לאירוח התחרות.
12:57יובל פרייליך סיים במקום ה-16 בתחרות גביע העולם בסייף בוונקובר, כשבדרך גבר 13-15 על המדורג 2 בעולם בסגנון הדקר, הצרפתי רוברי אולריך. בשמינית הגמר נכנע חניכו של אוהד בלוה ליפני מינובי קאצואסו. בהמשך היום פרויליך ישתף פעולה עם עידו הרפה וגרשון בסקין בתחרות הדקר הקבוצתית.
11:22 היום, שמונה חודשים לאחר שהורשע בתקיפה בנסיבות מחמירות והשמדת ראיות, אמור היה להיקבע גזר הדין של אלי טביב, הבעלים של בית"ר ירושלים, אך היעדרו של אישור מקרדיולוג גרם לדחיית הקראת גזר הדין בשבועיים נוספים. הפרקליטות זועמת על העיכוב וכעת היא דורשת חצי שנת מאסר בפועל.
11:14 בית הדין של ההתאחדות לכדורגל גזר על בית"ר ירושלים עונש של שני משחקי רדיוס עם קהל וקנס על סך 40 אלף שקל בעקבות הקריאות נגד אחמד עאבד במהלך המשחק נגד עירוני קרית שמונה.
10:34 "ערן זהבי לא חייב לפתוח בכל משחק, יש סיכון אם הוא ישחק יותר מדי", כך אמר הבוקר פאקו אייסטראן, מאמן מכבי תל אביב, במהלך מסיבת העיתונאים שקיימה הקבוצה לקראת המשחק מחר (20:55, ערוץ 1) מול עירוני קרית שמונה. הספרדי נשאל האם גילי ורמוט יעלה בהרכב, והשיב: "יכול להיות, אני אחליט לפני המשחק. אפילו אנשי הצוות שלי לא יודעים עד התדרוך האחרון עם איזה הרכב אנחנו עולים, בכל מקרה, לא נשנה את המערך במיוחד כדי שהוא ישחק".
09:23 בשעה טובה ומוצלחת, על פי דיווחים ב"טלגרף" הבריטי, מני פאקיאו ופלויד מייוות'ר סיכמו ביניהם על קרב שיכניס לכיסם 250 מיליון דולר ויתקיים ב-2 במאי בלאס וגאס. מייוות'ר בן ה-37, שמחזיק במאזן מושלם של 47 ניצחונות ואפס הפסדים, צפוי להרוויח כ-60% מהסכום.
09:22זק לאווין זכה בתחרות ההטבעות, סטפן קארי צלף מעבר לקשת בדרך לניצחון בתחרות השלשות, והכל מוכן לקראת משחק האולסטאר הלילה (03:30).